 ȘI  Zeci de cutii cu medicamente expirate, găsite într-un lac din Cluj.
Cutiile cu medicamente au fost lăsate pe marginea drumului şi au ajuns apoi în apă. Aprovizionarea oraşului Cluj-Napoca cu apă din Lacul Tarniţa a fost imediat oprită. Poliţiştii au deschis un dosar penal pentru infracţiunea de infectare a apei.
Situaţie îngrijorătoare în judeţul Cluj unde pe lacul Tarniţa, au fost găsite zeci de cutii cu medicamente. Lacul Tarniţa, este principala sursă de aprovizionare a oraşului Cluj-Napoca, iar autorităţie au hotărât de urgenţă să oprească alimentarea cu apă până la finalul anchetei. Specialiştii de la Apele Române au strâns nouă saci de anticoncepţionale, antibiotice şi vitamine, medicamente care au fost lăsate initial în cutii la marginea drumului. Cel mai probabil vântul a dus medicamentele pe malul lacului, dar şi în apă. Gunoaiele au fost descoperite de pescarii care au anunţat apoi autorităţile. Poliţiştii au deschis un dosar penal pentru infracţiunea de infectare a apei şi continuă cercetările pentru a afla cine este răspunzător de acest incident.Între timp furnizarea apei continuă din Lacul Someşu-Cald.